VALTIOVARAINMINISTERIÖ		ASETTAMISPÄÄTÖS	VM094:00/2004

				29.10.2004

RAHOITUSVÄLINEIDEN MARKKINAT –TYÖRYHMÄ

Asettaminen

Valtiovarainministeriö on tänään päättänyt asettaa työryhmän, jonka tehtävänä on valmistella ehdotus Euroopan parlamentin ja neuvoston direktiivin 2004/39/EY rahoitusvälineiden markkinoista sekä neuvoston direktiivien 85/611/ETY ja 93/6/ETY ja Euroopan parlamentin ja neuvoston direktiivin 2000/12/EY muuttamisesta ja neuvoston direktiivin 93/22/ETY kumoamisesta sekä kyseisen direktiivin perusteella komission antamien säännösten täytäntöön panemiseksi tarvittavasta lainsäädännöstä.

Toimikausi

29.10.2004 – 31.10.2005

Tausta

Direktiivi annettiin 21 päivänä huhtikuuta 2004. Direktiivi julkaistiin Euroopan yhteisöjen virallisessa lehdessä 30 päivänä huhtikuuta 2004. Direktiivi on pantava kansallisesti täytäntöön viimeistään 30 päivänä huhtikuuta 2006. Komissio voi Euroopan arvopaperikomiteaa kuultuaan antaa direktiiviä täydentäviä säännöksiä. Näiden säännösten valmistelu on jo käynnistynyt.

Tehtävä

Työryhmän on valmisteltava hallituksen esityksen muotoon ehdotus direktiivin ja sen nojalla komission mahdollisesti antamien säännösten täytäntöön panemiseksi tarvittavasta lainsäädännöstä. Työryhmä voi esittää näkökohtia kansallisen kehityksen aiheuttamista lainsäädännön muutostarpeista. 
Työryhmän on työnsä aikana kuultava niitä sijoittajansuojasta vastaavia ja muita viranomaisia sekä rahoitusmarkkinoilla toimivia osapuolia, joiden toimintaan työryhmän ehdotukset erityisesti vaikuttavat.
Työryhmä voi asettaa alatyöryhmiä, joissa työryhmän jäsenten lisäksi voi olla ulkopuolisia asiantuntijoita.

Organisointi

	Puheenjohtaja
	Hallitusneuvos, lainsäädäntöjohtaja Pekka Laajanen, valtiovarainministeriö

	Jäsenet:
	Finanssisihteeri Perttu Tuomi, valtiovarainministeriö
Neuvonantaja Marianne Palva, Suomen Pankki
Lakimies Olli Laurila, Rahoitustarkastus
Toimitusjohtaja Markku Savikko, Arvopaperivälittäjien yhdistys ry
Lakimies Susanna Tolppanen, OMX Exchanges
Varatuomari Sonja Lohse, Suomen Pankkiyhdistys ry (Nordea Pankki Suomi Oyj)

Työryhmän sihteereinä toimivat:
Erityisasiantuntija Tarja Kotkavuo, valtiovarainministeriö
Lakimies Jyrki Manninen, Rahoitustarkastus

Työryhmän asiantuntijoiksi nimetään oikeusministeriöstä:
Lainsäädäntöneuvos Marjo Lahelma (kuluttajansuoja/sijoittajansuojakysymykset)
Erityisasiantuntija Marietta Keravuori (julkisoikeudelliset kysymykset
Erityisasiantuntija Leena Vettenranta (tietosuojakysymykset)

Toinen valtiovarainministeri	Ulla-Maj Wideroos

Osastopäällikkö,
ylijohtaja			Peter Nyberg

JAKELU
	Työryhmän puheenjohtaja, jäsenet, sihteerit ja asiantuntijat

TIEDOKSI
	valtiovarainministeriö/rahoitusmarkkinaosasto, tiedotus, hankerekisteri
	oikeusministeriö
	Suomen Pankki
	Rahoitustarkastus
	Arvopaperivälittäjien yhdistys ry
	OMX Exchanges Oy
Suomen Pankkiyhdistys ry